*A rendelet tervezet elfogadásához*

***az Mötv. 50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*179. számú előterjesztés*

Bátaszék Város Önkormányzat Képviselő-testületének 2021. szeptember 29-én

18 órakor megtartandó ülésére

az önkormányzat tulajdonában lévő helyi közutak és közművek építéséhez kapcsolódó hozzájárulásról szóló önkormányzati rendelet módosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: Kondriczné dr. Varga Erzsébet jegyző  Bozsolik Zoltán mb. városüzemeltetési irodavezető    **Törvényességi ellenőrzést végezte:** dr. Firle Anna aljegyző  **Tárgyalja:**  valamennyi bizottság |

**Tisztelt Képviselő- testület**!

Az önkormányzat tulajdonában lévő helyi közutak és közművek építéséhez kapcsolódó hozzájárulásról szóló 5/2011. (III. 21.) önkormányzati rendelet (a továbbiakban: rendelet) mellékletének módosítására teszünk javaslatot, mely az út- és közműfejlesztési hozzájárulás összegeiről rendelkezik. Ezen összegek 2011. óta nem kerültek módosításra, a jelenleg hatályos rendeletben az alábbiak szerint szerepelnek:

**a.) Természetes személyek esetében**

|  |  |  |  |
| --- | --- | --- | --- |
| ***Sor-szám*** | ***Beruházás megnevezés*** | ***Hozzájárulás összege (kizárólag a burkolt felület, út, parkoló és épület tetőfelülete után)m2-re vetített fajlagos költség esetén (Ft/m2)*** | ***Hozzájárulás összege m-re vetített fajlagos költség esetén (Ft/m)*** |
| **1.** | útépítés |  | **1300.-** |
| **2.** | ivóvíz gerinchálózat építése, bővítése |  | **3000.-** |
| **3.** | zárt csapadékvíz-csatorna, burkolt árok építése | **200.-** |  |
| **4.** | járda építése |  | **500.-** |
| **5.** | szennyvízcsatorna építése |  | **7500.-** |

**b.) Jogi személyek esetében**

|  |  |  |  |
| --- | --- | --- | --- |
| ***Sor-szám*** | ***Beruházás megnevezés*** | ***Hozzájárulás összege (kizárólag a burkolt felület, út, parkoló és épület tetőfelülete után)m2-re vetített fajlagos költség esetén (Ft/m2)*** | ***Hozzájárulás összege m-re vetített fajlagos költség esetén (Ft/m)*** |
| **1.** | útépítés |  | **2500.-** |
| **2.** | ivóvíz gerinchálózat építése, bővítése |  | **5000.-** |
| **3.** | zárt csapadékvíz-csa-torna, burkolt árok építése | **400.-** |  |
| **4.** | járda építése |  | **1000.-** |
| **5.** | szennyvízcsatorna építése |  | **10000.-** |

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendeletre figyelemmel a hozzájárulások mértéke 2022. január 1.-jei hatállyal kerül megemelésre.

A hozzájárulások mértékének emelését tartalmazó rendelet tervezet az előterjesztés melléklete. Javasolom a rendelet tervezet elfogadását.

Indokolás a …/2021. (..) önkormányzati rendelethez

**Általános indokolás:**

A rendelet meghozatalával az út- és közműfejlesztési hozzájárulások összegei emelkednek.

**Részletes indokolás:**

1. § -hoz**:** a mellékletek cseréjével a hozzájárulások összege emelkedik

2. §-hoz: hatályba léptető rendelkezést tartalmaz.

***HATÁSVIZSGÁLAT***

**az önkormányzat tulajdonában lévő helyi közutak és közművek építéséhez kapcsolódó hozzájárulásról szóló 5/2011. (III. 21.) önkormányzati rendelet módosításáról**

**szóló rendelet-tervezethez**

**Társadalmi hatása:** Mindenki érdeke, hogy a közműhálózatok megfelelően működjenek, így aki ezekre rácsatlakozik, ezeket tovább terheli, annak az általa megnövelt közműrendszer fenntartási és fejlesztési költségeihez is hozzá kell járulnia.

**Gazdasági, költségvetési hatása:** Költségvetési szempontból a rendelet megalkotása valószínűleg enyhén pozitív hatást eredményez a magasabb díjtételek miatt. A jelenlegi hozzájárulási összegek a rákötés tényleges költségétől lényegesen elmaradtak.

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményezi:** valamennyi bizottság